Diari Oficial de la Generalitat Valenciana


Sumari del DOGV 6816, del 11-07-2012 (2012/6341)

Notificació de la sentència dictada en el juí verbal número 336/2011.
---------------------------------------------------------------------

### Dades del document

Número de DOGV
:   6816

Data del DOGV
:   11-07-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/6341


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el juí verbal número 336/2011. [2012/6341]  
Juí verbal 000336/2011  
De: Banco Santander, SA.  
Procuradora: M.ª Carmen Ballester Villa.  
Contra: Robinson de Jesús Osorio Mejía.  
Procurador/a: -  
En este procediment verbal, seguit a instàncies de Banco Santander, SA, contra Robinson de Jesús Osorio Mejía, s'ha dictat la sentència que, literalment, diu el següent:   
«Sentència número 000126/2012  
Jutge que la dicta: José Antonio Orea Martínez.  
Lloc: Castelló de la Plana.  
Data. 4 de juny de 2012.  
Part demandant: Banco Santander, SA.  
Advocada: María Dolores Monsonís Chordá.  
Procuradora: M.ª Carmen Ballester Villa.  
Part demandada: Robinson de Jesús Osorio Mejía.  
Advocat/ada: -  
Procurador/a: -  
Objecte del juí: altres verbals.  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist estes actuacions de juí verbal sobre la reclamació d'una quantitat, seguides davant d'este Jutjat amb el número 336 de l'any 2011, a instàncies de Banco Santander, SA, representat per la procuradora Carmen Ballester Villa i assistit per la lletrada Dolores Monsonís Chordá, contra Robinson de Jesús Osorio Mejía.  
Antecedents de fet   
Primer. El procurador de la part actora, en la representació indicada i per mitjà d'un escrit que per torn de repartiment va correspondre a este Jutjat, va presentar una demanda de juí verbal, en què, en síntesi, al·legava: en data 18 de setembre de 2006, la demandant i el demandat van formalitzar un contracte de targeta de crèdit. El total pendent que havia de tornar el demandat com a conseqüència de la utilització de la targeta de crèdit era de 3.024,92 euros en data 31 d'octubre de 2008.   
Adduïa els fonaments de dret que hi estimava aplicables i acabava sol·licitant que es dictara una sentència per la qual es condemnara el demandat a pagar al demandant la quantitat de 3.024,92 euros, més els interessos corresponents, i amb la condemna a costes.   
Segon. Una vegada admesa a tràmit la demanda, es van citar les parts a l'acte de la vista. Només va comparéixer la part demandant, que es va ratificar en les seues peticions.  
Tercer. Una vegada practicada la prova en els termes que costen en les actuacions, estes van quedar vistes per a sentència.   
Fonaments de dret   
Primer. La relació contractual existent entre les parts s'acredita amb l'aportació del contracte de targeta de crèdit (doc. 2), que apareix firmat degudament pel demandat, sense que haja sigut objecte d'impugnació. En este s'establixen les condicions contractuals.  
  
El certificat emés per l'entitat bancària (doc. 3), on s'indica la quantitat deguda, es corrobora amb l'aportació dels extractes de liquidació de la targeta (doc. 4 a 17), que no han sigut objecte d'impugnació, i el demandat no acredita haver pagat la quantitat que és objecte de reclamació. La demanda haurà de ser estimada (art. 1088 i següents CC, 51, 315 i següents Cco).  
Segon. Les costes s'han d'imposar al demandat per imperatiu de l'article 394.1 de la Llei d'Enjudiciament Civil.  
Vistos els articles legals esmentats i tots altres que hi són aplicables de manera pertinent i general,  
Dispose  
Estime la demanda interposada per Banco Santander, SA, contra Robinson de Jesús Osorio Mejías, i condemne el demandat a pagar al demandant tres mil vint-i-quatre euros i noranta-dos cèntims (3.024,92 €), més els interessos corresponents i les costes processals.  
Notifiqueu esta sentència a les parts que s'han personat, advertint-los que en contra es pot interposar un recurs d'apel·lació dins del termini de 20 dies des de l'endemà de la notificació, en virtut del que preceptua l'article 458 de la Llei d'Enjudiciament Civil, segons la modificació que en fa la Llei 37/2011, de 10 d'octubre, de Mesures d'Agilització Processal. En virtut del que establix la disposició addicional 15a de la Llei Orgànica 1/2009, de 3 de novembre, complementària de la Llei de reforma de la legislació processal per a la implantació de la nova oficina judicial, per la qual es modifica la Llei Orgànica 6/1985, d'1 de juliol, del Poder Judicial, per a admetre a tràmit el recurs serà necessari que la part recurrent haja efectuat el depòsit corresponent en el compte de depòsits i consignacions del Jutjat; sense este requisit no s'admetrà a tràmit.   
Porteu l'original al llibre de sentències.   
Esta és la meua sentència, de la qual cal expedir una testimoniança per a incorporar-la a les actuacions, que pronuncie mane i firme.   
Publicació: La sentència anterior ha sigut donada, llegida i publicada pel magistrat jutge que l'ha dictada, mentres celebrava audiència pública el mateix dia de la seua data. En done fe».   
I atés que el demandat, Robinson de Jesús Osorio Mejía, es troba en parador ignorat, expedisc este edicte a fi que li valga de notificació de forma deguda.   
  
Castelló de la Plana, 4 de juny de 2012.- La secretària judicial: Ana Isabel Yagüe Ribes.